**SOALAN NO. 2**

**PEMBERITAHUAN PERTANYAAN BAGI JAWAPAN LISAN**

**MESYUARAT PERTAMA, PENGGAL KETIGA,**

**PARLIMEN KETIGA BELAS,**

**MAJLIS MESYUARAT DEWAN NEGARA**

|  |  |  |
| --- | --- | --- |
| **PERTANYAAN** | **:** |  **LISAN**  |
|  |  |  |
| **DARIPADA** | **:** | **DATO’ DR. ASYRAF WAJDI DATO’ DUSUKI**  |
|  |  |  |
| **TARIKH** | **:** |  **28 APRIL 2015 (SELASA)** |
|  |  |  |
| **SOALAN** | **:** |  |

**Dato' Dr. Asyraf Wajdi bin Dato' Dusuki** minta **MENTERI PEMBANGUNAN WANITA, KELUARGA DAN MASYARAKAT** menyatakan apakah pihak Kerajaan bercadang mewujudkan Suruhanjaya atau Badan yang mengawal selia aktiviti badan-badan kebajikan mahupun pertubuhan bukan kerajaan yang bebas mengumpulkan dana bagi tujuan kebajikan sepertimana di negara-negara maju contohnya United Kingdom mewujudkan suruhanjaya kebajikan bagi mengelakkan berlakunya penyelewengan dana-dana kebajikan seperti tabung bencana dan lain-lain.

**JAWAPAN: YB DATO’ SRI ROHANI ABDUL KARIM, MENTERI PEMBANGUNAN WANITA, KELUARGA DAN MASYARAKAT**

Tuan Yang di-Pertua,

Pertubuhan bukan kerajaan termasuk badan-badan kebajikan dikendalikan dan dikawal selia oleh Jabatan Pendaftaran Pertubuhan Malaysia, sebuah agensi di bawah Kementerian Dalam Negeri. Jabatan ini mengawal selia pertubuhan bukan kerajaan yang berdaftar di bawah Akta Pertubuhan 1966 dari segi aktiviti-aktivitinya supaya tidak bercanggah dengan Perlembagaan Persekutuan, Perlembagaan Negeri, Enakmen Syariah Negeri, keistimewaan Bumiputera, agama rasmi, kedudukan Bahasa Kebangsaan dan kepentingan sahtaraf kaum-kaum lain.

Tuan Yang di-Pertua,

Kementerian Pembangunan Wanita dan Keluarga berpandangan bahawa buat masa ini tiada keperluan untuk menubuhkan Suruhanjaya atau Badan yang mengawal selia aktiviti badan-badan kebajikan dan pertubuhan bukan kerajaan yang bebas mengumpulkan dana bagi tujuan kebajikan kerana mekanisme pengawalseliaan pertubuhan bukan kerajaan telah pun wujud iaitu di bawah Jabatan Pendaftaran Pertubuhan Malaysia. Namun demikian, Kementerian berpendapat satu kajian dibuat bagi mengkaji cadangan tersebut dengan melihat amalan-amalan terbaik di luar negara yang berkaitan dengan tadbir urus pertubuhan bukan kerajaan termasuk kawalan pengumpulan dana.

Jawapan disediakan (1) oleh:

1) Nama : Nor Fathiah Raduwan

2) Jawatan : Penolong Setiausaha

3) Bahagian : Bahagian Dasar Pembangunan Wanita, Keluarga

 dan Masyarakat, KPWKM

4) No. Tel : 03-8323 1342 / 017-556 6530

5) Emel : fathiah@kpwkm.gov.my

Jawapan disemak (1) oleh:

1) Nama : Puan Zarena Shuib

2) Jawatan : Ketua Penolong Setiausaha

3) Bahagian : Bahagian Dasar Pembangunan Wanita, Keluarga

 dan Masyarakat, KPWKM

4) No. Tel : 03-8323 1336 / 012-378 4449

5) Emel : zarena@kpwkm.gov.my

Jawapan diluluskan oleh:

1) Tandatangan :

2) Nama : Dr. Waitchalla R.R.V. Suppiah

3) Jawatan : Setiausaha Bahagian Dasar

4) No. Tel. : 03-8323 1301 / 019-264 0068

5) E-mel : waitchalla@kpwkm.gov.my

Jawapan diluluskan (2) oleh:

1) Tandatangan :

2) Nama : Encik Wee Beng Ee

3) Jawatan : Timbalan Ketua Setiausaha (Strategik), KPWKM

4) No. Tel. : 03-8323 1004 / 012-372 8112

5) E-mel : weebengee@kpwkm.gov.my

**MAKLUMAT TAMBAHAN**

Kementerian Pembangunan Wanita dan Keluarga melalui Jabatan Kebajikan Masyarakat (JKM) menyediakan dana dalam bentuk kewangan untuk membantu pertubuhan sukarela kebajikan (PSK) yang berorientasikan perkhidmatan kebajikan. Bantuan kewangan yang diberikan kepada PSK telah disyaratkan supaya dibelanjakan mengikut peraturan-peraturan yang telah ditetapkan dan memenuhi keperluan sasar Kementerian. Dalam mengawal selia aktiviti badan-badan kebajikan dan pertubuhan bukan kerajaan yang berdaftar di bawah JKM, Kementerian ini melalui JKM akan menjalankan pemantauan ke atas PSK yang menyediakan kemudahan, perlindungan dan pemulihan kepada kumpulan sasar Kementerian melalui pendekatan berikut:

1. melantik Pegawai Kebajikan Masyarakat di daerah atau negeri sebagai pegawai *ex-officio* PSK bagi memberi bimbingan, khidmat nasihat dan memantau program-program yang dilaksanakan*;*
2. melakukan lawatan sekurang-kurangnya 2 kali setahun dan pengauditan dalaman bagi memastikan PSK beroperasi mengikut syarat-syarat yang ditetapkan; dan
3. menyemak Laporan PSK setiap tahun sebelum kelulusan pemberian geran dipertimbangkan.